ཁྱད་ཆོས་ལྡན་ཞིང་གནས་བབ་ལེགས་པའི་ཐོན་ལས་སྔར་ལས་རྒྱ་ཇེ་ཆེ་རུ་གཏོང་ཆེད།སྟག་མཁར་ཞང་གིས་ཉིས་སྟོང་བཅུ་དྲུག་ལོའི་གནད་འཁེལ་དབུལ་སེལ་དམིགས་ཡུལ་དུ་བཟུང་སྟེ།ལྕུམ་རྩྭ་དང་གྲོ་མའི་རྨོ་འདེབས་ལག་རྩལ་རྒྱ་ཆེར་སྐུལ་སྤེལ་བྱས་ནས།ལྕུམ་རྩྭ་མུའུ་སུམ་བརྒྱ་དང་གྲོ་མ་མུའུ་བརྒྱ་དང་ལྔ་བཅུ་རྨོ་འདེབས་བྱེད་རྒྱུའི་འཆར་གཞི་བཟོས་ཡོད།དུས་མཚུངས་སུ།རྒྱུན་མཐུད་འཕེལ་རྒྱས་ཀྱི་ཁེ་ཕན་རྒྱུན་སྲུང་བྱེད་ཆེད།སྟག་མཁར་ཞང་གིས་མྱུར་དུ་རོང་འབྲོག་དམངས་མཉམ་ལས་ཁང་བཙུགས་ཏེ།མཉམ་ལས་ཁང་དང་འབྲོག་ཁྱིམ་མཉམ་བསྲེས་ཀྱི་རྣམ་པས་ལྕུམ་རྩྭ་དང་གྲོ་མ་རྨོ་འདེབས་བྱེད་པ་དང་།དོ་དམ་ཕྱིར་འཚོང་བྱས་ནས།འབྲོག་དམངས་མང་ཚོགས་ཀྱིས་ཕྱིར་འཚོང་བྱེད་མི་ཐུབ་པའི་སེམས་ཁུར་ཐག་གཅོད་བྱས་ལ།སྟག་མཁར་ཞང་གི་འབྲོག་དམངས་ཕྱུག་སྒྱུར་གྱི་ལམ་བུ་གསར་དུ་བཏོད་པ་རེད།